CELEX: 32020R1667
Language: hr
Date: 2020-11-10 00:00:00
Title: Provedbena uredba Komisije (EU) 2020/1667 оd 10. studenoga 2020. o izmjeni Provedbene uredbe (EU) 2020/977 u pogledu razdoblja primjene privremenih mjera povezanih s kontrolama proizvodnje ekoloških proizvoda (Tekst značajan za EGP)

11.11.2020   
               
               
                  HR
               
               
                  Službeni list Europske unije
               
               
                  L 377/5
               
            
         PROVEDBENA UREDBA KOMISIJE (EU) 2020/1667
         оd 10. studenoga 2020.
         o izmjeni Provedbene uredbe (EU) 2020/977 u pogledu razdoblja primjene privremenih mjera povezanih s kontrolama proizvodnje ekoloških proizvoda
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 28. stavak 6., članak 30. stavak 2. treći podstavak i članak 38. točke (c), (d) i (e),
         budući da:
         
                     (1)
                  
                  
                     Pandemija bolesti COVID-19 i opsežna ograničenja kretanja uvedena u državama članicama i trećim zemljama u obliku nacionalnih mjera izniman su izazov bez presedana za države članice i subjekte kad je riječ o provedbi kontrola utvrđenih u Uredbi (EZ) br. 834/2007 (2) i uredbama Komisije (EZ) br. 889/2008 i (EZ) br. 1235/2008 (3).
                  
               
                     (2)
                  
                  
                     S obzirom na posebne okolnosti povezane s tekućom krizom uzrokovanom pandemijom bolesti COVID-19, Provedbenom uredbom Komisije (EU) 2020/977 (4) državama članicama omogućeno je da primijene privremene mjere kojima se odstupa od uredaba (EZ) br. 889/2008 i (EZ) br. 1235/2008 u pogledu sustava kontrola proizvodnje ekoloških proizvoda i određenih postupaka u okviru sustava TRACES (Trade Control and Expert System).
                  
               
                     (3)
                  
                  
                     Države članice obavijestile su Komisiju da će s obzirom na krizu povezanu s pandemijom bolesti COVID-19 određeni ozbiljni poremećaji u funkcioniranju njihovih sustava kontrola u ekološkom sektoru biti prisutni i nakon 30. rujna 2020. Kako bi se uzeli u obzir ti poremećaji, trebalo bi produljiti razdoblje primjene Provedbene uredbe (EU) 2020/977.
                  
               
                     (4)
                  
                  
                     Kad je riječ o službenim kontrolama i drugim službenim aktivnostima obuhvaćenima Uredbom (EU) 2017/625 Europskog parlamenta i Vijeća (5), Provedbenom uredbom Komisije (EU) 2020/466 (6) državama članicama dopušteno je da do 1. veljače 2021. primjenjuju privremene mjere za obuzdavanje rizika za zdravlje ljudi, životinja i bilja te dobrobit životinja u specifičnoj situaciji povezanoj s bolešću COVID-19. Stoga bi se i odstupanja predviđena u Provedbenoj uredbi (EU) 2020/977 trebala nastaviti primjenjivati do tog datuma. Međutim, minimalni postoci za broj uzoraka, dodatne nasumične kontrolne posjete i nenajavljene inspekcijske preglede i posjete iz članka 1. stavaka 3., 5. i 6. Provedbene uredbe (EU) 2020/977 izračunavaju se na godišnjoj osnovi. Stoga bi datum prestanka primjene tih odstupanja trebao ostati nepromijenjen.
                  
               
                     (5)
                  
                  
                     Provedbenu uredbu (EU) 2020/977 trebalo bi stoga na odgovarajući način izmijeniti.
                  
               
                     (6)
                  
                  
                     Važno je ne prekinuti kontinuitet primjene odredbi Provedbene uredbe (EU) 2020/977 koja se produljuje ovom Uredbom. Stoga je primjereno predvidjeti retroaktivnu primjenu ove Uredbe od 1. listopada 2020.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora za ekološku proizvodnju,
                  
               DONIJELA JE OVU UREDBU:
         
            Članak 1.
            Provedbena uredba (EU) 2020/977 mijenja se kako slijedi:
            
                        (1)
                     
                     
                        u članku 1. stavku 7. datum „30. rujna 2020.” zamjenjuje se datumom „1. veljače 2021.”;
                     
                  
                        (2)
                     
                     
                        članak 3. mijenja se kako slijedi:
                        
                                    (a)
                                 
                                 
                                    u drugom i petom stavku datum „30. rujna 2020.” zamjenjuje se datumom „1. veljače 2021.”;
                                 
                              
                                    (b)
                                 
                                 
                                    u trećom stavku datum „31. prosinca 2020.” zamjenjuje se datumom „1. veljače 2021.”.
                                 
                              
                  
         
            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se od 1. listopada 2020.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 189, 20.7.2007., str. 1.
         
         
            (2)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).
         
            (3)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).
         
            (4)  Provedbena uredba Komisije (EU) 2020/977 оd 7. srpnja 2020. o odstupanju od uredaba(EZ) br. 889/2008 i (EZ) br. 1235/2008 u pogledu kontrola proizvodnje ekoloških proizvodazbog pandemije COVID-19 (SL L 217, 8.7.2020., str. 1.).
         
            (5)  Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredbi (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredbi (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).
         
            (6)  Provedbena uredba Komisije (EU) 2020/466 оd 30. ožujka 2020. o privremenim mjerama za obuzdavanje rizika za zdravlje ljudi, životinja i bilja te dobrobit životinja tijekom određenih ozbiljnih poremećaja u sustavima kontrola država članica zbog bolesti uzrokovane koronavirusom (COVID-19) (SL L 98, 31.3.2020., str. 30.).